Da gentañ e kane kanaouennoù bet savet gant Félix Leclerc ha Léo Ferré oc’h ober e druant war leurennoù-stal an ostalerioù war-dro 1954. Er mare-se e keje ouzh breur Jacques Prévert, Pierre e anv-bihan. Hennezh a roe tu dezhañ da vont da ganañ e tavarnioù, hini Agnès Capri en o zouez hag a oa lec’hiet e straed Molière e Pariz. Tapout a rae ar maout gantañ e 1962 gant Akademiez Charles Cros. E 1965 e kane evel lodenn gentañ arvest Georges Brassens e c’hoariva brudet Bobino.